**Universitaes Prešov, n.o.**

**Ul. 17. Novembra 15, 080 01 Prešov**

**Výročná správa o činnosti a hospodárení**

**neziskovej organizácie za rok 2011**

**Prešov marec 2012**

**Predkladá: Ing. Mária Nováková**

**riaditeľka n. o.**

Universitaes Prešov, n.o., Nám. Legionárov 3, 080 01 Prešov (ďalej len „nezisková organizácia“) bola právoplatne zaregistrovaná na Krajskom úrade v Prešove – odbor všeobecnej vnútornej správy a živnostenského podnikania dňa 13.9.2004 pod číslom 0092/2004-No, ktoré nadobudlo platnosť dňa 13.9.2004 v súlade s § 1 zákona NR SR č. 213/1997 Z.z. o neziskových organizáciách poskytujúcich všeobecne prospešné služby v znení neskorších predpisov.

Zakladateľom neziskovej organizácie je Prešovská univerzita v Prešove (ďalej len „univerzita“), Nám. Legionárov 3, 080 01 Prešov.

V notárskom centrálnom registri určených právnických osôb nezisková organizácia bola registrovaná dňa 14.12.2005 pod spisovou značkou NCRpo 6386/2005 a dňa 13.12.2006 pod spisovou značkou NCPpo 5744/2006.

Predmetom činnosti neziskovej organizácie je poskytovanie všeobecne prospešných služieb, predovšetkým:

* v oblasti vzdelávanie filologických, filozofických, historických, manažérskych, ľudských zdrojov, hotelového manažmentu verejnej správy regiónov s dôrazom na vzdelanie, výchovu, ktorá rešpektuje a podporuje rovnováhu prírodného prostredia a života, ako nevyhnutnú podmienku zdravého vývinu človeka a celej spoločnosti v duchu národných, humanitných, kresťanských, demokratických a etických tradícií a hodnôt.
* v oblasti rozvoja športu, telesnej kultúry a zdravého spôsobu života,
* v oblasti rozvoja a spolupráce s domácimi a zahraničnými vysokými školami, vedeckými a výskumnými inštitúciami a inými právnickými osobami, na podporu spoločných medzinárodných projektov a vytváranie podmienok pre účasť členov akademickej obce na tejto spolupráci,
* zameraných na podporu rozvíjania harmonickej osobnosti, vedomostí, múdrosti, dobra

a tvorivosti v človeku a prospievajúce k rozvoju vzdelanosti, vedy, kultúry a zdravia

pre blaho celej spoločnosti na základe tvorivého vedeckého bádania a výskumu pre

vlastných zamestnancov, študentov, partnerov a ostatnú verejnosť,

* na tvorbu, rozvoj, ochranu, obnovu a prezentáciu duchovných a kultúrnych hodnôt,

najmä spoluprácu so zástupcami zákonodarnej a výkonnej moci, zástupcami

samospráv a organizácií tretieho sektora, pri navrhovaní úprav a zmien národnej

a regionálnej legislatíve týkajúcej sa výchovy a vzdelávania, bývania regionálneho

rozvoja, podpory pre rozvíjanie občianskej spoločnosti, rozvoja ľudských zdrojov,

ochrany ľudských práv a rozvoja a ochrany duchovných a kultúrnych hodnôt,

- na tvorbu materiálno-technickej a informačnej základne.

Orgány neziskovej organizácie:

Správna rada – je najvyšší orgán

Riaditeľ - je štatutárnym orgánom

Revízor - je kontrolný orgán

Členmi správnej rady sú :

prof. PhDr. Peter Kónya, PhD.,

doc. Ing. Peter Adamišin, PhD.

paedDr. Ivana Cimermanová, PhD.

doc., PhDr. Eduard Lukáč, PhD.

Riaditeľom neziskovej organizácie je :

Ing. Mária Nováková

Revízor nebol doposiaľ ustanovený.

Dňom 21. decembra 2011 bol z funkcie odvolaný prof. Ing. Igor Liberko a vymenovaný nový člen rady doc. Ing. Peter Adamišin.

**Činnosť neziskovej organizácie**

V roku 2011 oblasťami v činnosti neziskovej organizácie boli:

* kultúrno-osvetové aktivity s deťmi mladšieho a stredného školského veku prostredníctvom netradičnej formy (detská univerzita-PDU)
* celoživotné vzdelávanie ľudí primárne orientovaná na seniorov (UTV),
* podpora športu, telesnej kultúry a rozvoja informačno-komunikačných technológií v súlade s „Koncepciou rozvoja športu na Prešovskej univerzite v Prešove“ a s plnením úloh v oblasti kompetenčného vzdelávania, najmä v oblasti IKT.

Štvrtý ročník PDU sa konal pod názvom PREMENY UMENIA v dňoch 11. júla – 15. júla 2011 a jej hlavným cieľom bolo stimulovať detský bádateľský inštinkt, motivovať ich k celoživotnému vzdelávaniu.

V štúdiu deti nahrávali rozhlasovú hru, pripravili divadelné predstavenie a zúčastňovali sa na zaujímavých prednáškach, napr. ako urobiť dobrú fotografiu.

Univerzita tretieho veku je záujmovo-vzdelávacia inštitúcia, zakladaná v súlade s koncepciou celoživotného vzdelávania v Slovenskej republike. Svojim poslaním, činnosťou a funkciami nadväzuje na gerontologický program UNESCO. Jej základnou úlohou je optimálnym spôsobom sprostredkovať vedecké poznatky vo vybraných odboroch ľuďom v postproduktívnom veku, ako i tým starším ľuďom, ktorí sa nemôžu z rôznych dôvodov aktívne zapájať do každodenného pracovného procesu, resp. prejavujú záujem zúčastňovať sa záujmového vzdelávania. Samozrejmou aktivitou UTV bude jej účasť a činnosti realizované v spolupráci s Asociáciou univerzít tretieho veku na Slovensku (AS UTV), ktorej hlavným poslaním je vzájomne sa informovať o vzdelávacích aktivitách jednotlivých členov.

Jedným z úspešných podujatí, ktoré sa uskutočnili bola „Škola astronómie pre seniorov“,

ktorý vznikol vďaka finančnej podpore Nadácie SPP a uskutočnil sa v priebehu augusta – novembra 2011.

Oblasť športu, telesnej kultúry, prevencie proti civilizačným ochoreniam a zdravý spôsob života a podpora aktivít študentov a zamestnancov univerzity je organizovaná predovšetkým prostredníctvom Telovýchovnej jednoty Slávia Prešovskej univerzity v Prešove (ďalej len „TJ Slávia“), ktorej poslaním je uspokojovať mnohostranné záujmy a záľuby študentov v oblasti telesnej kultúry, vytvárať podmienky na upevňovanie ich zdravia, zvyšovať telesnú a duševnú zdatnosť a športovú výkonnosť. TJ Slávia ponúka študentom a zamestnancom univerzity športové vyžitie v týchto oblastiach: atletike, gymnastických športoch, džude, lyžovaní, takewon-de, vodnom póle a volejbale. Pri TJ Slávia existujú kluby rekreačného zamerania, hádzanej, rekreačnej telesnej výchovy a športu, tenisu a volejbalu.

V roku 2011 pri Centre celoživotného vzdelávania pri Prešovskej univerzite v Prešove úspešne pokračovala vo svojej činnosti autoškola UNIPO.

Prehľad o peňažných príjmoch a výdavkoch:

Počiatočný stav k 1.1.2011 2 458,07 Eur

**Príjmy za rok 2011:**

a) úrok 1,53 Eur

**Výdavky za rok 2011:**

a) poplatky za vedenie účtu a doručenie výpisu 22,20 Eur

b) daň z úroku 0,21 Eur

––––––––––––––––––––––––––––––––––––––––––––––––––––––––-

Výdavky spolu 22,41 Eur

**Zostatok k 31.12.2011 2 437,19 Eur**

Nezisková organizácie vedie účtovníctvo podľa zákona č. 431/2002 Z.z. o účtovníctve v znení neskorších predpisov.

Výkaz o príjmoch a výdavkoch a výkaz o majetku a záväzkoch je súčasťou daňového priznania k dani z príjmov právnickej osoby za zdaňovacie obdobie od 1.1.2011 do 31.12.2011.

Nezisková organizácia neobdržala žiadne dary.

Zmeny v Zakladacej listine Universitaes, n. o. v roku 2011:

Dňom 3. novembra 2011 sa uskutočnila zmena adresy sídla neziskovej organizácie a to:

Vymazáva sa sídlo Nám. Legionárov 3, 080 01 Prešov

Zapisuje sa sídlo 17. Novembra 15, 080 01 Prešov

**Záver**

Činnosť neziskovej organizácie je v začiatkoch. V zmysle Štatútu Universitaes Prešov, n.o. sa vytvorili potrebné predpoklady, aby rozvíjala ďalšie aktivity podľa druhov poskytovaných všeobecne prospešných služieb.

Prešov 30. marca 2012